اسٹینلے بالڈون

اسٹینلے بالڈون  (پیدائش: 3 اگست 1867ء - وفات: 14 دسمبر 1947ء) کنزرویٹو پارٹی سے وابستہ برطانوی سیاست دان تھے۔ وہ مئی 1923ء سے جنوری 1924ء تک، نومبر 1924ء سے جون 1929ء تک اور پھر جون 1935ء مئی 1937ء تک تین بار برطانیہ کے وزیر اعظم کے منصب پر فائض رہے۔

حالات زندگی 
اسٹینلے بالڈون 3 اگست 1867ء کو بیوڈلے، ووسٹرشائر، انگلستان میں پیدا ہوئے۔ انہوں نے ابتدائی تعلیم  سینٹ مائیکل اسکول سلاؤ، برکشائر اور  ہیعرو اسکول میں حاصل کی۔ اس کے بعد وہ ٹرینیٹی کالج، کیمبرج میں داخل ہوئے اور تاریخ میں ڈگری حاصل کی۔ 1908ء میں کنزرویٹو پارٹی کی جانب سے پارلیمنٹ کے لیے منتخب ہوئے۔ 1916ء میں کنزرویٹو پارٹی کے رہنما انڈریو بونارلا کے پرائیویٹ سیکریٹری مقرر ہوئے۔ 1917ء میں وزیر خزانہ مقرر ہوئے۔ 1921ء میں بورڈ آف ٹریڈ کے صدر منتخب ہوئے۔ 1931ء میں بالڈون کو قومی حکومت کی کونسل کا صدر اعلیٰ چنا گیا اور ملک کے وزیر اعظم بنائے گئے۔  1935ء سے 1937ء تک پھر وزیر اعظم بنے۔ یہ وہ زمانہ تھا جب ہٹلر نے یورپ میں فتوحات کا کا آغاز کر دیا تھا۔ سولینی نے ایتھوپیا پر قبضہ کر لیا تھا اور فاشزم کا خطرہ تیزی کے ساتھ بڑھنے لگا تھا۔ جرمنی نے اٹلی اور اسپین کی جمہوریت کے خلاف فاشسٹوں کی کھلے عام مدد کرنا شروع کر دی تھی۔ برطانوی حکومت نہ صرف مجہول تھی بلکہ ایتھوپیا پر اٹلی کے قبضے کو بھی اس نے تسلیم کر لیا تھا۔ حکومت کے اس رویہ پر نے سارے ملک میں غصہ کی لہر دوڑا دی۔ اس کے بعد شاہ ایڈورڈ ہشتم کو والس سمپسن سے شادی کرنے پر تخت سے دست بردار ہونا پڑا۔ اس دست برداری میں بالڈون کا بڑا حصہ تھا، چنانچہ ساسی دباؤ کی وجہ سے مئی 1937ء میں بالڈون نے وزارتِ اعلیٰ سے استعفا دے دیا۔ اس کے بعد انہیں ارل بنا دیا گیا اور وہ ساست سے الگ ہو گئے۔ اسٹینلے بالڈون 14 دسمبر 1947ء کو وایر فارسٹ ضلع، جنوبی ووسٹرشائر، انگلستان میں وفات پا گئے۔

حوالہ جات 

1867ء کی پیدائشیں
1947ء کی وفیات
مملکت متحدہ ارکان پارلیمان 1906–10ء
مملکت متحدہ ارکان پارلیمان 1910ء
مملکت متحدہ ارکان پارلیمان 1910–18ء
مملکت متحدہ ارکان پارلیمان 1918–22ء
مملکت متحدہ ارکان پارلیمان 1922–23ء
مملکت متحدہ ارکان پارلیمان 1923–24ء
مملکت متحدہ ارکان پارلیمان 1924–29ء
مملکت متحدہ ارکان پارلیمان 1929–31ء
مملکت متحدہ ارکان پارلیمان 1931–35ء
مملکت متحدہ ارکان پارلیمان 1935–45ء
مملکت متحدہ کی پریوی کونسل کے ارکان
ٹرینیٹی کالج، کیمبرج کے فضلا
جامعہ لندن کے فضلا
مملکت متحدہ ارکان پارلیمان 1910ء
اسکاٹش نسب کی انگریز شخصیات
برطانوی وزرائے اعظم
چھوٹے پیغام خانوں کا استعمال کرنے والے مضامین